CELEX: 
Language: el
Date: 2022-01-21 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για τη θέσπιση κανόνων εφαρμογής της οδηγίας (ΕΕ) 2019/883 του Ευρωπαϊκού Κοινοβουλίου και του Συμβουλίου όσον αφορά τη μέθοδο που πρέπει να χρησιμοποιείται για τον υπολογισμό της επαρκούς ειδικής ικανότητας αποθήκευσης

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 21.1.2022
            
            
                
                  για τη θέσπιση κανόνων εφαρμογής της οδηγίας (ΕΕ) 2019/883 του Ευρωπαϊκού Κοινοβουλίου και του Συμβουλίου όσον αφορά τη μέθοδο που πρέπει να χρησιμοποιείται για τον υπολογισμό της επαρκούς ειδικής ικανότητας αποθήκευσης
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, 
            
            
               Έχοντας υπόψη την οδηγία (EE) 2019/883 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τις λιμενικές εγκαταστάσεις παραλαβής για την παράδοση αποβλήτων από πλοία, για την τροποποίηση της οδηγίας 2010/65/ΕΕ και την κατάργηση της οδηγίας 2000/59/ΕΚ
                  1
               , και ιδίως το άρθρο 7 παράγραφος 4 δεύτερο εδάφιο,
            
            
               Εκτιμώντας τα ακόλουθα:
            
            
               (1)Το άρθρο 7 παράγραφος 4 στοιχεία α) και β) της οδηγίας (ΕΕ) 2019/883 θεσπίζει εξαίρεση από τη γενική υποχρέωση παράδοσης όλων των αποβλήτων που μεταφέρονται επί του πλοίου στον λιμένα κατάπλου για πλοία που διαθέτουν επαρκή ειδική ικανότητα αποθήκευσης για το σύνολο των αποβλήτων που έχουν συσσωρευθεί και θα συσσωρευθούν κατά το προβλεπόμενο δρομολόγιό τους έως τον επόμενο λιμένα κατάπλου.
            
            
               (2)Με την εφαρμογή της μεθόδου υπολογισμού που ορίζεται στον παρόντα κανονισμό, τα κράτη μέλη θα πρέπει να είναι σε θέση να εφαρμόζουν με εναρμονισμένο τρόπο τις εξαιρέσεις από τη γενική υποχρέωση παράδοσης όλων των αποβλήτων που μεταφέρονται επί του πλοίου όσον αφορά τη διαθεσιμότητα επαρκούς χώρου αποθήκευσης.
            
            
               (3)Η μέθοδος υπολογισμού δεν θα πρέπει να εφαρμόζεται στη διάθεση αποβλήτων βάσει του παραρτήματος ΙΙ της διεθνούς σύμβασης για την πρόληψη της ρύπανσης από πλοία («σύμβαση MARPOL»). Όπως ορίζεται στο παράρτημα II της σύμβασης MARPOL, η διάθεση των αποβλήτων ρυθμίζεται από τη σύμβαση MARPOL και η παράδοση των εν λόγω αποβλήτων είτε είναι υποχρεωτική στον λιμένα όπου εκφορτώνεται το φορτίο πριν από τη φόρτωση νέου φορτίου είτε επιτρέπεται η απόρριψη στη θάλασσα υπό ορισμένες προϋποθέσεις. Ανάλογα με την ουσία, η παράδοση καταλοίπων φορτίου που ρυθμίζονται από το παράρτημα II της σύμβασης MARPOL είναι υποχρεωτική πριν από την αναχώρηση, με την επιφύλαξη των διαδικασιών και του ελέγχου που προβλέπονται στους κανονισμούς 13 και 16 του εν λόγω παραρτήματος. Τα κατάλοιπα φορτίου σύμφωνα με το παράρτημα II της σύμβασης MARPOL που περιέχουν ουσίες της κατηγορίας X, υψηλού ιξώδους εμμένουσες πλέουσες ουσίες Υ και υψηλού ιξώδους ή στερεοποιούμενες ουσίες Υ, ρυθμίζονται από την υποχρεωτική πρόπλυση και από απαιτήσεις για την παράδοση των εν λόγω αποβλήτων σε λιμενική εγκατάσταση παραλαβής, όπως ορίζεται στους κανονισμούς 13 και 16 του παραρτήματος II της σύμβασης MARPOL.
            
            
               (4)Η μέθοδος υπολογισμού δεν θα πρέπει να εφαρμόζεται στα απόβλητα που αλιεύονται παθητικά. Δεν υφίσταται πάντοτε ειδική ικανότητα αποθήκευσης αυτού του είδους αποβλήτων επί του πλοίου και το σύστημα κάλυψης του κόστους που ορίζεται στο άρθρο 8 παράγραφος 2 στοιχείο δ) της οδηγίας (ΕΕ) 2019/883 λειτουργεί ως κίνητρο για την παράδοση όλων των αποβλήτων που αλιεύονται παθητικά.
            
            
               (5)Προκειμένου να προβλεφθούν ενιαίες προϋποθέσεις για την εφαρμογή των εξαιρέσεων από την υποχρέωση παράδοσης αποβλήτων που προβλέπονται στο άρθρο 7 παράγραφος 4 στοιχεία α) και β) της οδηγίας (ΕΕ) 2019/883, είναι απαραίτητο τα κράτη μέλη να εφαρμόζουν εναρμονισμένη μεθοδολογία. Ως εκ τούτου, οι εκτελεστικές πράξεις που εκδίδονται δυνάμει της οδηγίας (ΕΕ) 2019/883 θα πρέπει να λαμβάνουν τη μορφή εκτελεστικών κανονισμών. 
            
            
               (6)Τα μέτρα που προβλέπονται στον παρόντα κανονισμό είναι σύμφωνα με την γνώμη της επιτροπής για την ασφάλεια στη ναυτιλία και την πρόληψη της ρύπανσης της θάλασσας από τα πλοία,
            
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               1.Τα κράτη μέλη υπολογίζουν την επαρκή ειδική ικανότητα αποθήκευσης για την εφαρμογή του άρθρου 7 παράγραφος 4 στοιχεία α) και β) και του άρθρου 9 της οδηγίας (ΕΕ) 2019/883 χρησιμοποιώντας τη μέθοδο που ορίζεται στο παράρτημα I του παρόντος κανονισμού. 
            
            
               2.Για τον σκοπό της επαλήθευσης των πληροφοριών που παρέχονται σύμφωνα με το παράρτημα 2 της οδηγίας (ΕΕ) 2019/883, με την εκτίμηση της παραγωγής διαφόρων τύπων αποβλήτων επί του πλοίου, τα κράτη μέλη λαμβάνουν υπόψη τα ποσοστά παραγωγής αποβλήτων που ορίζονται στο παράρτημα II του παρόντος κανονισμού.
            
         
         
            
               3.Εκτός από τα ποσοστά παραγωγής αποβλήτων που ορίζονται στο παράρτημα II του παρόντος κανονισμού, τα κράτη μέλη μπορούν να χρησιμοποιούν ένα ή και τα δύο από τα ακόλουθα κριτήρια για τον καθορισμό εκτιμήσεων για την παραγωγή διαφόρων τύπων αποβλήτων επί του πλοίου:
            
            
               α)ιστορικά αρχεία για τα παραγόμενα απόβλητα, με βάση τα έντυπα εκ των προτέρων κοινοποίησης αποβλήτων και τις αποδείξεις παράδοσης αποβλήτων που διατίθενται για το συγκεκριμένο πλοίο·
            
            
               β)επιθεωρήσεις επί του πλοίου για τη συγκέντρωση πληροφοριών σχετικά με προηγούμενα ποσοστά παραγωγής αποβλήτων, λεπτομέρειες σχετικά με τη διαχείριση αποβλήτων επί του πλοίου και ειδικές πληροφορίες για τον εξοπλισμό ή την περιοχή εμπορίου που επηρεάζουν το πραγματικό ποσοστό παραγωγής αποβλήτων.
            
            
               Άρθρο 2
            
            
               Η μέθοδος υπολογισμού της επαρκούς ειδικής ικανότητας αποθήκευσης, η οποία ορίζεται στο παράρτημα Ι του παρόντος κανονισμού, δεν εφαρμόζεται στους ακόλουθους τύπους αποβλήτων:
            
            
               α)
                     τύποι αποβλήτων σύμφωνα με το παράρτημα II της σύμβασης MARPOL·
            
            
               β)
                     απόβλητα που αλιεύονται παθητικά.
            
            
               Άρθρο 3
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
            
               Βρυξέλλες, 21.1.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        ΕΕ L 151 της 7.6.2019, σ. 116. 
               
            
      
    ---documentbreak--- 
      
         
         
            
               ΠΑΡΑΡΤΗΜΑ I
            
            
               Μέθοδος υπολογισμού για την επαρκή ειδική ικανότητα αποθήκευσης αποβλήτων
            
            
            
               1.Η μέθοδος χρησιμοποιεί αριθμητικό υπολογισμό με βάση τις εκτιμώμενες ποσότητες αποβλήτων που διατηρούνται επί του πλοίου σε σχέση με τη μέγιστη ειδική ικανότητα αποθήκευσης.
            
            
               2.Η ικανότητα χρησιμοποιημένων αποβλήτων (Used Waste Capacity, «UWC»), η οποία εκτιμάται κατά τον χρόνο αποστολής της εκ των προτέρων κοινοποίησης αποβλήτων στον λιμένα κατάπλου και εκφράζεται ως ποσοστό της μέγιστης επαρκούς ικανότητας αποθήκευσης, δεν υπερβαίνει ένα προκαθορισμένο κατώτατο όριο.
            
            
               3.Η UWC υπολογίζεται με τον ακόλουθο τύπο:
            
            
            
               UWC (%) =
                      
            
            
            
               4.Η UWC πρέπει να πληροί την ακόλουθη προϋπόθεση:
            
            
            
               UWC (%) < κατώτατο όριο, 
            
            
            
               όπου:
            
            
               A είναι η εκτιμώμενη ποσότητα τύπου αποβλήτων που πρέπει να διατηρούνται επί του πλοίου κατά τη στιγμή της αναχώρησης από τον λιμένα κατάπλου (εκφραζόμενη σε m3)·
            
            
               M είναι η μέγιστη επαρκής ικανότητα αποθήκευσης (εκφραζόμενη σε m3)·
            
            
               Κατώτατο όριο είναι η τιμή που καθορίζεται στον πίνακα 1 για τον αντίστοιχο τύπο αποβλήτων και τον επόμενο λιμένα κατάπλου.
            
            
               Πίνακας 1 – Κατώτατα όρια 
            
            
                     
                        Επόμενος λιμένας κατάπλου
                     
                  
                  
                     
                        Παράρτημα I της σύμβασης MARPOL
                     
                  
                  
                     
                        Παράρτημα IV της σύμβασης MARPOL
                     
                  
                  
                     
                        Παράρτημα V της σύμβασης MARPOL
                     
                  
                  
                     
                        Παράρτημα VI της σύμβασης MARPOL
                     
                  
               
                     
                        Ο επόμενος λιμένας κατάπλου είναι λιμένας της ΕΕ ή ανήκει στην ομάδα των πρόσθετων επιλεγμένων λιμένων 
                     
                  
                  
                     
                        50 %
                     
                  
                  
                     
                        50 %
                     
                  
                  
                     
                        25 %
                     
                  
                  
                     
                        75 %
                     
                  
               
                     
                        Ο επόμενος λιμένας κατάπλου δεν είναι λιμένας της ΕΕ ούτε ανήκει στην ομάδα των πρόσθετων επιλεγμένων λιμένων 
                     
                  
                  
                     
                        25 %
                     
                  
                  
                     
                        50 %
                     
                  
                  
                     
                        20 %
                     
                  
                  
                     
                        25 %
                     
                  
               
         
            
            
               5.Για τους σκοπούς της χρήσης της μεθόδου υπολογισμού για την επαρκή ειδική ικανότητα αποθήκευσης αποβλήτων, ισχύουν τα ακόλουθα: 
            
            
               α)Λιμένας κατάπλου, όπως αναφέρεται στο έντυπο εκ των προτέρων κοινοποίησης αποβλήτων που παρατίθεται στο παράρτημα 2 της οδηγίας (ΕΕ) 2019/883, είναι ο λιμένας στον οποίο κατευθύνεται το πλοίο και στον οποίο αποστέλλεται η εκ των προτέρων κοινοποίηση αποβλήτων, σύμφωνα με το άρθρο 6 της οδηγίας (ΕΕ) 2019/883·
            
            
               β)Επόμενος λιμένας κατάπλου είναι ο λιμένας στον οποίο καταπλέει το πλοίο μετά τον απόπλου, όπως αναφέρεται στο σημείο 2.5 του εντύπου εκ των προτέρων κοινοποίησης αποβλήτων που παρατίθεται στο παράρτημα 2 της οδηγίας (ΕΕ) 2019/883·
            
            
               γ)Η ποσότητα που αναφέρεται στην έκτη στήλη «Εκτιμώμενη ποσότητα αποβλήτων που θα παραχθούν μεταξύ κοινοποίησης και επόμενου λιμένα κατάπλου» του σημείου 3 του εντύπου εκ των προτέρων κοινοποίησης αποβλήτων που παρατίθεται στο παράρτημα 2 της οδηγίας (ΕΕ) 2019/883 αφορά τα απόβλητα που παράγονται και προορίζονται να διατεθούν σε λιμενική εγκατάσταση παραλαβής. Οι ποσότητες που μπορούν να απορρίπτονται νομίμως δεν περιλαμβάνονται στην αναφερόμενη τιμή.
            
            
            
            
               6.Η ομάδα των πρόσθετων επιλεγμένων λιμένων περιλαμβάνει τους λιμένες που πρέπει να θεωρούνται λιμένες της ΕΕ για τους σκοπούς της εφαρμογής των κατώτατων ορίων που καθορίζονται στον πίνακα 1. Οι λιμένες που περιλαμβάνονται στην εν λόγω ομάδα είναι όλοι οι λιμένες που βρίσκονται στην Ισλανδία, τη Νορβηγία και το Ηνωμένο Βασίλειο (συμπεριλαμβανομένων της Νήσου του Μαν, των Νήσων της Μάγχης και του Γιβραλτάρ), καθώς και οι ρωσικοί λιμένες που βρίσκονται στη Βαλτική Θάλασσα. 
            
            
               7.Κατά τα δύο πρώτα έτη εφαρμογής του παρόντος κανονισμού, η UWC, όπως υπολογίζεται στην τρίτη παράγραφο του παρόντος παραρτήματος, μπορεί να θεωρείται ενδεικτική για τους ακόλουθους τύπους αποβλήτων καταλοίπων φορτίου: 
            
            
               α)Παράρτημα I της MARPOL – Πετρέλαιο: Ελαιώδη κατάλοιπα καθαρισμού της δεξαμενής·
            
            
               β)Παράρτημα I της MARPOL – Πετρέλαιο: Ακάθαρτο θαλάσσερμα·
            
            
               γ)Παράρτημα V της MARPOL – Απορρίμματα: Κατάλοιπα φορτίου (επιβλαβή για το θαλάσσιο περιβάλλον – ΗΜΕ)·
            
            
               δ)Παράρτημα V της MARPOL – Απορρίμματα: Κατάλοιπα φορτίου (μη επιβλαβή για το θαλάσσιο περιβάλλον – non-HME). 
            
            
            
               ΠΑΡΑΡΤΗΜΑ II
            
            
               Πίνακας 1: Ποσοστά παραγωγής αποβλήτων για τα παραρτήματα I, IV και V της σύμβασης MARPOL
                  1
               
            
            
                     
                        Τύπος αποβλήτων
                     
                  
                  
                     
                        Ποσοστό παραγωγής
                     
                  
                  
                     
                        Παράγοντες
                     
                  
                  
                     
                        Επεξεργασία επί του πλοίου
                     
                  
               
                     
                        Ελαιώδη ύδατα υδροσυλλεκτών
                     
                  
                  
                     
                        0,01-13 m3 ημερησίως, τα μεγαλύτερα πλοία παράγουν μεγαλύτερες ποσότητες.
                     
                  
                  
                     
                        Συμπύκνωση και διαρροές στο μηχανοστάσιο· μέγεθος πλοίου.
                     
                  
                  
                     
                        Η ποσότητα μπορεί να μειωθεί κατά 65-85 % με τη χρήση διαχωριστή ελαίου/νερού και την απόρριψη του κλάσματος νερού στη θάλασσα.
                     
                  
               
                     
                        Ελαιώδη κατάλοιπα (ιλύς) 
                     
                  
                  
                     
                        0,01 έως 0,03 m3 ιλύος ανά τόνο βαρέος μαζούτ (HFO).
                     
                     
                        0 και 0,01 m3 ανά τόνο MGO.
                     
                  
                  
                     
                        Τύπος καυσίμου· κατανάλωση καυσίμου.
                     
                  
                  
                     
                        Η εξάτμιση μπορεί να μειώσει την ποσότητα της ιλύος έως και κατά 75 %
                           2
                        .
                     
                     
                        Η αποτέφρωση μπορεί να μειώσει την ποσότητα της ιλύος κατά 99 % ή περισσότερο.
                     
                  
               
                     
                        Αποπλύματα δεξαμενών (απόνερα) 
                     
                  
                  
                     
                        20 έως εκατοντάδες m3
                     
                  
                  
                     
                        Αριθμός καθαρισμών δεξαμενών· μέγεθος ικανότητας φόρτωσης.
                     
                  
                  
                     
                        Μετά την καθίζηση, το κλάσμα νερού μπορεί να απορρίπτεται στη θάλασσα.
                     
                  
               
                     
                        Λύματα
                     
                  
                  
                     
                        0,01 έως 0,06 m3 ανά άτομο ημερησίως. Τα λύματα αναμειγνύονται μερικές φορές με άλλα υγρά απόβλητα. Η συνολική ποσότητα κυμαίνεται από 0,04 έως 0,45 m3 ανά άτομο ημερησίως.
                     
                  
                  
                     
                        Αριθμός επιβαινόντων· τύπος τουαλέτας· διάρκεια ταξιδιού· τύπος επεξεργασίας: η λειτουργία μονάδας επεξεργασίας λυμάτων ή συστήματος θρυμματισμού και απολύμανσης παρέχει διαφορετικές ποσότητες αποβλήτων.
                     
                  
                  
                     
                        Τα λύματα από μονάδες επεξεργασίας συχνά απορρίπτονται στη θάλασσα, όπου αυτό επιτρέπεται βάσει του παραρτήματος IV της σύμβασης MARPOL. 
                     
                  
               
                     
                        Πλαστικά 
                     
                  
                  
                     
                        0,001 έως 0,008 m3 πλαστικών ανά άτομο ημερησίως.
                     
                  
                  
                     
                        Αριθμός επιβαινόντων.
                     
                  
                  
                     
                        Συχνά δεν αποτεφρώνονται.
                     
                     
                        Τα βρώμικα πλαστικά (πλαστικά που έχουν έρθει σε επαφή με τρόφιμα) συχνά αντιμετωπίζονται ως χωριστή ροή αποβλήτων. 
                     
                  
               
                     
                        Απόβλητα τροφίμων 
                     
                  
                  
                     
                        0,001 έως 0,003 m3 ανά άτομο ημερησίως.
                     
                  
                  
                     
                        Αριθμός επιβαινόντων· προμήθειες.
                     
                  
                  
                     
                        Όπου επιτρέπεται βάσει του παραρτήματος V της σύμβασης MARPOL, τα απόβλητα τροφίμων απορρίπτονται συχνά στη θάλασσα.
                     
                  
               
                     
                        Οικιακά απόβλητα
                     
                  
                  
                     
                        0,001 έως 0,02 m3 ανά άτομο ημερησίως.
                     
                  
                  
                     
                        Αριθμός επιβαινόντων· είδος των προϊόντων που χρησιμοποιούνται.
                     
                  
                  
                     
                         
                     
                  
               
                     
                        Μαγειρικά έλαια 
                     
                  
                  
                     
                        0,01 έως 0,08 λίτρα ανά άτομο ημερησίως.
                     
                  
                  
                     
                        Αριθμός επιβαινόντων· είδος τροφίμων που παρασκευάζονται.
                     
                  
                  
                     
                        Αν και δεν επιτρέπεται, ορισμένες φορές το μαγειρικά έλαια εξακολουθούν να απορρίπτονται στη δεξαμενή ιλύος.
                     
                  
               
                     
                        Τέφρα αποτεφρωτήρα 
                     
                  
                  
                     
                        0,004 έως 0,06 m3 μηνιαίως.
                     
                  
                  
                     
                        Χρήση αποτεφρωτήρα· κόστος χρήσης αποτεφρωτήρα.
                     
                  
                  
                     
                        Ο αποτεφρωτήρας δεν χρησιμοποιείται για όλους τους τύπους αποβλήτων, κυρίως για χαρτί και ενίοτε για ελαιώδη ιλύ. 
                     
                  
               
                     
                        Απόβλητα λειτουργίας 
                     
                  
                  
                     
                        0,001 έως 0,1 m3 ανά άτομο ημερησίως.
                     
                  
                  
                     
                        Μέγεθος πλοίου· είδος φορτίου.
                     
                  
                  
                     
                         
                     
                  
               
                     
                        Κατάλοιπα φορτίου 
                     
                  
                  
                     
                        0,001-2 % του φορτίου.
                     
                  
                  
                     
                        Είδος φορτίου·
                     
                     
                        μέγεθος πλοίου.
                     
                  
                  
                     
                         
                     
                  
               
               
            
               Πίνακας 2: Ποσοστά παραγωγής αποβλήτων για το παράρτημα VI της σύμβασης MARPOL σχετικά με τα απόβλητα (συστήματα καθαρισμού καυσαερίων, «EGCS»)
            
            
                     
                        Τύπος EGCS
                     
                  
                  
                     
                        Συντελεστής
                     
                  
                  
                     
                        Μονάδα
                     
                  
                  
                     
                        Παραδείγματα
                     
                     
                        (Μηχανή 10 MW ή κατανάλωση HFO 40 t/ημέρα)
                     
                  
               
                     
                        Κατασκευαστής 1
                     
                  
               
                     
                        Ποσότητα ιλύος ανοικτού βρόγχου
                     
                  
                  
                     
                        0,1
                     
                  
                  
                     
                        kg/MWh
                     
                  
                  
                     
                        0,1 x 10 MW x 24 = 24 kg/ημέρα
                     
                  
               
                     
                        Ποσότητα ιλύος κλειστού βρόγχου (DAF- BOTU)
                     
                  
                  
                     
                        3,5-7,0
                     
                  
                  
                     
                        kg/MWh, αναλόγως
                     
                     
                        της ειδικής κατανάλωσης καυσίμου (SFOC), της μέγιστης συνεχούς ισχύος (MCR) και της ποιότητας του καυσίμου
                     
                  
                  
                     
                        3,5 x 10 MW x 24 = 840 kg/ημέρα
                     
                  
               
                     
                        Ποσότητα ιλύος κλειστού βρόγχου (BOTU-M)
                     
                  
                  
                     
                        3,0
                     
                  
                  
                     
                        l/MWh/S%, αναλόγως της SFOC, της MCR και της ποιότητας του καυσίμου
                     
                  
                  
                     
                        3,0 x 10 MW x 24 x S2,5% = 1800 l/ημέρα
                     
                  
               
                     
                        Κατασκευαστής 2
                     
                  
               
                     
                        Ποσότητα ιλύος κλειστού βρόγχου
                     
                  
                  
                     
                        2,5-3,0
                     
                  
                  
                     
                        Kg/t HFO που καταναλώθηκαν
                     
                  
                  
                     
                        2,5 x 40 t/ημέρα = 100 kg/ημέρα
                     
                  
               
         
            
            
               ΣΗΜΕΙΩΣΗ: Η ποσότητα της ιλύος του συστήματος καθαρισμού καυσαερίων που παράγεται εξαρτάται τελικά και από τα επιμέρους χαρακτηριστικά της εγκατάστασης. Ως εκ τούτου, θα πρέπει να λαμβάνεται υπόψη το εγχειρίδιο του συστήματος καθαρισμού καυσαερίων που παρέχεται από τον κατασκευαστή. Πληροφορίες στους πίνακες που παρέχονται από τις ενδιαφερόμενες εταιρείες.
            
            
            
         
         
            
                  
                     (1)
                  
                        Προέρχονται από τη μελέτη του EMSA με τίτλο «The Management of Ship-Generated Waste On-board Ships» [Διαχείριση αποβλήτων πλοίου που παράγονται επί των πλοίων], Ιανουάριος 2017.
               
               
                  
                     (2)
                  
                        Η εξάτμιση του κλάσματος νερού στην υδαρή ιλύ είναι διαδικασία που πρέπει να υπόκειται σε προσεκτική διαχείριση και θα πρέπει να πραγματοποιείται μόνο στον βαθμό που επιτρέπει την καύση της ιλύος που προορίζεται για αποτέφρωση.